
 INFORMATĪVS ZIŅOJUMS 
par atbalsta noteikšanas apmēru dvīņu vai trīņu piedzimšanas gadījumos

Ādažu novada pašvaldībā 2026. gada 27. jūnijā saņemts iesniegums (pašvaldības reģ. Nr. ĀNP/1-11-1/26/3904) no topošajiem vecākiem, kuri šogad sagaida dvīņu piedzimšanu, ar lūgumu pārskatīt saistošos noteikumus par bērna piedzimšanas pabalstu.
Šobrīd pabalsts ir noteikts 300 EUR apmērā par katru bērnu neatkarīgi no tā, vai vienās dzemdībās piedzimst viens bērns vai vairāki. Iesniedzēja norāda, ka šāds regulējums neņem vērā to, ka ģimenēm, kurās piedzimst dvīņi vai trīņi, vienlaikus rodas būtiski lielākas vienreizējas izmaksas (papildu aprīkojums, lielāka dzīvojamā platība, abu vecāku ilgāka prombūtne no darba u.tml.), un lūdz izvērtēt paaugstinātu, vismaz 1000-2000 euro, vai papildu pabalstu daudzbērnu (dvīņu/trīņu) dzemdību gadījumos.
Līdz 2026. gada 1. janvārim pabalsts bija diferencēts atbilstoši deklarēto vecāku skaitam novadā (100 EUR, ja deklarēts viens vecāks; 200 EUR, ja deklarēti abi). No 2026. gada 1. janvāra pabalsts noteikts vienādā apmērā – 300 EUR par katru bērnu – ja vismaz viens no vecākiem deklarēts novadā.
Dzimstības dinamika Ādažu novadā:
1. 2024. gadā piedzimuši 236 bērni;
1. 2025. gadā piedzimuši 213 bērni;
1. 2026. gadā līdz 01.07. piedzimuši 83 bērni.
Pabalsta izlietojums:
1. [bookmark: _Hlk235009741]2024. gadā pabalstu saņēmuši 173 vecāki (1 ģimenē par dvīņiem), kopā izmaksāti 30 100 EUR;
1. 2025. gadā pabalstu saņēmuši 163 vecāki (2 ģimenēs par dvīņiem), kopā izmaksāti 29 400 EUR;
1. 2026. gadā (līdz 30.06.) pabalstu saņēmuši 74 vecāki (1 ģimenē par dvīņiem), kopā izmaksāti 20 700 EUR.

Apkopota informācija par bērna piedzimšanas pabalsta apmēriem Pierīgas pašvaldībās:
	Pašvaldība
	Viens bērns
	Divi bērni
	Trīs bērni

	Ādaži
	300
	600
	900

	Ropaži
	1000
	3000
	5000

	Saulkrasti
	500
	1000
	1500

	Ķekava
	300
	600
	900

	Mārupe
	500, ja deklarēti abi vecāki 1000
	2500
	10 000

	Jūrmala
	1000
	2000
	3000

	Ogre
	300
	600
	900

	Sigulda
	1000
	2000
	lemj dome

	Rīga
	450
	4500, bet ja ir jau 2 bērni, tad 6000
	7500


Avots: Pašvaldību saistošie noteikumi (apskatīti 06.07.2026.)

2026. gadam pabalstam budžetā paredzēti 60 000 EUR. Līdz 2026. gada 30. jūnijam (t.i., pusgadā) izmaksāti 20 400 EUR jeb  ap 35% no gada budžeta. Ja izlietojuma temps saglabātos līdzīgs, gada kopējais izlietojums būtu aptuveni 40 000–41 000 EUR, kas ir būtiski zemāks par plānoto – dzimstība novadā 2026. gadā, iespējams, ir zemāka, nekā sākotnēji prognozēts.
Tas nozīmē, ka pašreizējā budžeta ietvaros (60 000 EUR) ir pieejama finansiāla rezerve, ko var izmantot paaugstināta pabalsta izmaksai dvīņu un trīņu gadījumos, nepalielinot kopējo piešķirto finansējumu 2026. gadam un, visticamāk, arī 2027. gadā, ja dzimstības tendence saglabāsies.
Piedāvātie risinājumi
Pamata pabalsts par vienu bērnu (300 EUR) netiek mainīts. Tiek piedāvāti šādi varianti par vienās dzemdībās dzimušiem 2 vai 3 bērniem:
Variants Nr. 1 
1. Viens bērns: 300 EUR (bez izmaiņām);
1. Dvīņi: 1000 EUR kopā par abiem bērniem kopā, nevis 300 EUR × 2;
1. Trīņi: 2000 EUR kopā par visiem bērniem kopā, nevis 300 EUR × 3.
Šis variants sniedz vecākiem ar dvīņiem un trīņiem būtisku papildu atbalstu (attiecīgi +400 EUR un +1100 EUR salīdzinājumā ar pašreizējo kārtību).
Variants Nr. 2 
Atstāt spēkā esošo regulējumu – 300 EUR par katru bērnu neatkarīgi no vienās dzemdībās dzimušo bērnu skaita.
Pašvaldības ieskatā šāds pabalsta apmērs ir taisnīgs un samērīgs, un nav objektīvas nepieciešamības to pārskatīt.

Izglītības, kultūras, sporta un sociālo lietu komitejai tiek lūgts izvērtēt iepriekš minētos variantus un pieņemt lēmumu par:
1. saistošo noteikumu grozījumu virzību atbilstoši izvēlētajam variantam, nosakot papildu (paaugstinātu) bērna piedzimšanas pabalstu dvīņu un trīņu gadījumā; vai
1. iesniedzējas iesnieguma noraidīšanu un spēkā esošā regulējuma saglabāšanu.

Izvēloties Variantu Nr. 1, izmaiņas saistošajos noteikumos stājas spēkā ar SN grozījumu publicēšanu laikrakstā “Latvijas Vēstnesis” un tās nerada nepieciešamību pēc papildu finansējuma 2026./2027. gada budžetā.

